title: Vykonávacie nariadenie Komisie (EÚ) č. 1222/2011 z  28. novembra 2011 , ktorým sa mení a dopĺňa nariadenie (ES) č. 1010/2009, pokiaľ ide o administratívne dohody s tretími krajinami týkajúce sa osvedčení o úlovku morských rybárskych výrobkov

text:
               29.11.2011

               SK

               Úradný vestník Európskej únie

               L 314/2

         VYKONÁVACIE NARIADENIE KOMISIE (EÚ) č. 1222/2011
   z 28. novembra 2011,
   ktorým sa mení a dopĺňa nariadenie (ES) č. 1010/2009, pokiaľ ide o administratívne dohody s tretími krajinami týkajúce sa osvedčení o úlovku morských rybárskych výrobkov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie (1), a najmä na jeho článok 12 ods. 4, článok 14 ods. 3, článok 20 ods. 4 a článok 52,
   keďže:

               (1)

               Administratívne dohody s tretími krajinami týkajúce sa osvedčení o úlovku rybárskych výrobkov sa uvádzajú v prílohe IX k nariadeniu Komisie (ES) č. 1010/2009 z 22. októbra 2009, ktorým sa ustanovujú podrobné pravidlá vykonávania nariadenia Rady (ES) č. 1005/2008 (2).

               (2)

               Dve nové administratívne dohody týkajúce sa osvedčení o úlovku založené na elektronických systémoch sledovateľnosti sa 4. mája 2011 a 21. septembra 2010 uzavreli s Nórskom a Južnou Afrikou (v uvedenom poradí).

               (3)

               Príloha IX k nariadeniu (ES) č. 1010/2009 by sa preto mala zodpovedajúcim spôsobom zmeniť a doplniť.

               (4)

               Opatrenia ustanovené v tomto nariadení sú v súlade so stanoviskom Výboru pre rybolov a akvakultúru,

         PRIJALA TOTO NARIADENIE:
   Článok 1
   Príloha IX k nariadeniu (ES) č. 1010/2009 sa mení a dopĺňa tak, ako sa ustanovuje v prílohách I a II k tomuto nariadeniu.
   Článok 2
   Nadobudnutie účinnosti
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2011

            Za Komisiu

            predseda

         José Manuel BARROSO

      (1)  Ú. v. EÚ L 286, 29.10.2008, s. 1.

      (2)  Ú. v. EÚ L 280, 27.10.2009, s. 5.

      PRÍLOHA I
      V prílohe IX k nariadeniu (ES) č. 1010/2009 sa oddiel 1 nahrádza takto:

         „Oddiel 1

            NÓRSKO

         SYSTÉM VYDÁVANIA OSVEDČENÍ O ÚLOVKU
         V súlade s článkom 12 ods. 4 nariadenia (ES) č. 1005/2008 sa osvedčenie o úlovku, ktoré sa ustanovuje v článku 12 a prílohe II k uvedenému nariadeniu a ktoré sa týka rybárskych výrobkov pochádzajúcich z úlovkov rybárskych plavidiel plaviacich sa pod vlajkou Nórska, nahrádza nórskym osvedčením o úlovku založeným na nórskom systéme váženia a zaznamenávania úlovkov, ktorý je elektronickým systémom sledovateľnosti spravovaným nórskymi orgánmi a ktorým sa zabezpečuje rovnaká úroveň kontroly zo strany týchto orgánov, ako sa vyžaduje v rámci systému Európskej únie na vydávanie osvedčení o úlovku.
         Vzory nórskych osvedčení o úlovku, ktorými sa nahrádza osvedčenie Európskej Únie o úlovku a osvedčenie o spätnom vývoze, sa nachádzajú v dodatku I.
         Dokumenty uvedené v článku 14 ods. 1 a 2 nariadenia (ES) č. 1005/2008 sa môžu poskytovať elektronicky.
         Nórsko vyžaduje osvedčenie o úlovku v prípade vykládok úlovku rybárskych plavidiel plaviacich sa pod vlajkou členského štátu Európskej únie v Nórsku a dovozu úlovku do Nórska.
         VZÁJOMNÁ POMOC
         Cieľom vzájomnej pomoci na základe článku 51 nariadenia (ES) č. 1005/2008 je uľahčiť výmenu informácií a poskytnutie pomoci medzi príslušnými orgánmi Nórska a členských štátov Európskej únie na základe podrobných pravidiel poskytovania vzájomnej pomoci ustanovených v nariadení Komisie (ES) č. 1010/2009

            Dodatok I

         “

      PRÍLOHA II
      V prílohe IX k nariadeniu (ES) č. 1010/2009 sa dopĺňa tento oddiel 7:

         „Oddiel 7

            JUŽNÁ AFRIKA

         SYSTÉM VYDÁVANIA OSVEDČENÍ O ÚLOVKU
         V súlade s článkom 12 ods. 4 nariadenia (ES) č. 1005/2008 sa osvedčenie o úlovku, ktoré sa ustanovuje v článku 12 a prílohe II k uvedenému nariadeniu a ktoré sa týka rybárskych výrobkov pochádzajúcich z úlovkov rybárskych plavidiel plaviacich sa pod vlajkou Južnej Afriky, nahrádza juhoafrickým osvedčením o úlovku, ktorý je elektronickým systémom sledovateľnosti spravovaným juhoafrickými orgánmi a ktorým sa zabezpečuje rovnaká úroveň kontroly zo strany orgánov, ako sa vyžaduje v rámci systému Európskej únie na vydávanie osvedčení o úlovku.
         Vzory juhoafrických osvedčení o úlovku, ktorými sa nahrádza osvedčenie Európskej Únie o úlovku a osvedčenie o spätnom vývoze, sa nachádzajú v dodatku I.
         Dokumenty uvedené v článku 14 ods. 1 a 2 nariadenia (ES) č. 1005/2008 sa môžu poskytovať elektronicky.

            Dodatok I

         “


title: Vykonávacie nariadenie Komisie (EÚ) č. 516/2013 z  5. júna 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               6.6.2013

               SK

               Úradný vestník Európskej únie

               L 154/3

         VYKONÁVACIE NARIADENIE KOMISIE (EÚ) č. 516/2013
   z 5. júna 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. júna 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  23,4

                  TR

                  71,2

                  ZZ

                  50,5

                  0707 00 05

                  AL

                  41,5

                  MK

                  31,8

                  TR

                  142,5

                  ZZ

                  71,9

                  0709 93 10

                  TR

                  143,5

                  ZZ

                  143,5

                  0805 50 10

                  AR

                  103,9

                  TR

                  69,0

                  ZA

                  108,2

                  ZZ

                  93,7

                  0808 10 80

                  AR

                  181,8

                  BR

                  109,2

                  CL

                  119,3

                  CN

                  95,9

                  NZ

                  136,8

                  US

                  155,7

                  ZA

                  119,6

                  ZZ

                  131,2

                  0809 10 00

                  TR

                  197,2

                  ZZ

                  197,2

                  0809 29 00

                  TR

                  456,6

                  US

                  781,2

                  ZZ

                  618,9

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 45/2012 z  19. januára 2012 , ktorým sa mení a dopĺňa príloha k nariadeniu Rady (ES) č. 21/2004, pokiaľ ide o obsah sprievodných dokladov  Text s významom pre EHP

text:
               20.1.2012

               SK

               Úradný vestník Európskej únie

               L 17/1

         VYKONÁVACIE NARIADENIE KOMISIE (EÚ) č. 45/2012
   z 19. januára 2012,
   ktorým sa mení a dopĺňa príloha k nariadeniu Rady (ES) č. 21/2004, pokiaľ ide o obsah sprievodných dokladov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 21/2004 zo 17. decembra 2003, ktorým sa ustanovuje systém na identifikáciu a registráciu oviec a kôz a ktorým sa mení a dopĺňa nariadenie (ES) č. 1782/2003 a smernice 92/102/EHS a 64/432/EHS (1), a najmä na jeho článok 10 ods. 1,
   keďže:

               (1)

               V nariadení (ES) č. 21/2004 sa stanovuje, že každý členský štát má stanoviť systém na identifikáciu a registráciu oviec a kôz v súlade s ustanoveniami uvedeného nariadenia.

               (2)

               Takýto systém má obsahovať štyri prvky, a to prostriedky identifikácie slúžiace na identifikovanie každého zvieraťa („prostriedky identifikácie“), aktualizované registre vedené v každom chove, sprievodné doklady a ústredný register alebo počítačovú databázu. V prílohe k uvedenému nariadeniu sa stanovujú požiadavky na tieto prvky.

               (3)

               V nariadení (ES) č. 21/2004 sa stanovuje, že od 31. decembra 2009 má byť elektronická identifikácia povinná pre všetky zvieratá, ktoré sa narodili po uvedenom dátume. Väčšina zvierat narodených do uvedeného dátumu je však ešte stále identifikovaná iba neelektronickými identifikátormi.

               (4)

               Individuálny kód zvierat, ktorý figuruje v neelektronických identifikátoroch, sa môže zaznamenať iba manuálne. Manuálne zaznamenávanie neelektronických identifikátorov si vyžaduje značné úsilie držiteľov a predstavuje potenciálny zdroj chýb.

               (5)

               Osobitná situácia zvierat narodených do 31. decembra 2009 sa zobrala do úvahy, pokiaľ ide o požiadavku zaznamenávať v sprievodnom doklade individuálne kódy zvierat. Riziká spojené s presunmi takýchto zvierat na bitúnok sú obmedzené a neopodstatňujú dodatočné administratívne zaťaženie, ktoré predstavuje táto požiadavka. Zvieratá premiestňované priamo na bitúnok v tom istom členskom štáte boli preto vyňaté z tejto požiadavky bez ohľadu na dátum presunu týchto zvierat.

               (6)

               V záujme ďalšieho zníženia administratívneho zaťaženia prevádzkovateľov sa v prílohe k nariadeniu (ES) č. 21/2004 zmenenej a doplnenej nariadením Komisie (ES) č. 933/2008 (2) stanovuje, že do 31. decembra 2011 nie je požiadavka zaznamenávania individuálneho kódu zvierat v sprievodnom doklade povinná v prípade zvierat narodených do 31. decembra 2009, a to pri všetkých presunoch na iné miesta ako na bitúnok, priamo alebo prostredníctvom postupu odosielania.

               (7)

               Počas platnosti tohto prechodného obdobia neboli útvarom Komisie nahlásené žiadne závažné prípady zlyhania systému v dôsledku uplatňovania tejto výnimky.

               (8)

               Z údajov však vyplýva, že zvieratá narodené do 31. decembra 2009 budú v niektorých členských štátoch do 31. decembra 2014 ešte stále tvoriť podstatnú časť populácie oviec a kôz, a to vzhľadom na osobitný spôsob chovu oviec a kôz. Riziká spojené s ich presunmi sa budú neustále znižovať, primerane s poklesom počtu takýchto zvierat. Napriek tomu však bude manuálne zaznamenávanie neelektronických identifikátorov v uvedených prípadoch predstavovať pre držiteľov takýchto zvierat značné administratívne zaťaženie.

               (9)

               Presuny takýchto zvierat by preto mali byť naďalej vyňaté z požiadavky zaznamenávať individuálne kódy zvierat v sprievodnom doklade do 31. decembra 2014. Zaťaženie uvalené na držiteľov, ktoré vyplýva z takéhoto zaznamenávania po uvedenom dátume, ako aj možné zdroje chýb by potom boli v rámci prijateľných úrovní.

               (10)

               Nariadenie (ES) č. 21/2004 by sa preto malo zodpovedajúcim spôsobom zmeniť a doplniť.

               (11)

               V záujme právnej istoty je vhodné, aby sa toto nariadenie uplatňovalo so spätnou platnosťou od 1. januára 2012 s cieľom zabezpečiť kontinuitu v uplatňovaní výnimky z požiadavky zaznamenávať individuálne kódy zvierat v sprievodnom doklade.

               (12)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   V oddiele C.3 prílohy k nariadeniu (ES) č. 21/2004 sa písmeno b) nahrádza takto:

               „b)

               do 31. decembra 2014 v prípade všetkých ostatných presunov.“

         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. januára 2012

            Za Komisiu

            predseda

         José Manuel BARROSO

      (1)  Ú. v. EÚ L 5, 9.1.2004, s. 8.

      (2)  Ú. v. EÚ L 256, 24.9.2008, s. 5.


title: Vykonávacie nariadenie Komisie (EÚ) č. 106/2012 zo 7. februára 2012 o zatriedení určitého tovaru do kombinovanej nomenklatúry

text:
               9.2.2012

               SK

               Úradný vestník Európskej únie

               L 36/23

         VYKONÁVACIE NARIADENIE KOMISIE (EÚ) č. 106/2012
   zo 7. februára 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia ustanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno podľa článku 12 ods. 6 nariadenia (EHS) č. 2913/92 aj naďalej odvolávať počas troch mesiacov.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. februára 2012

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Zariadenie v tvare kovového kotúča s priemerom približne 8 cm a hrúbkou 2 cm (tzv. otočné koliesko na nastavenie polohy sedadla).
                  Zariadenie má nepravidelný povrch v strede s otvorom na páčku a tvorí ho:

                              —

                              vodiaca doska,

                              —

                              špirálová pružina,

                              —

                              závesný pánt,

                              —

                              posuvný pánt,

                              —

                              dve posuvné západky,

                              —

                              mechanizmus rohatky so západkou a

                              —

                              otočná doska.

                        Ide o komponent polohovateľného mechanizmu sedadiel v motorových vozidlách.
                  Zariadenie sa používa na nastavenie uhla operadla podľa potrieb vodiča alebo cestujúcich a prispieva k stabilite sedadla.

                      (1) Pozri obrázok

                  9401 90 80

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 9401, 9401 90 a 9401 90 80.
                  Vzhľadom na charakteristické vlastnosti výrobku, hlavne jeho presnú mechanickú konštrukciu s viacerými rôznymi komponentmi, je toto zariadenie osobitne určené za podstatnú časť polohovateľného mechanizmu sedadla motorového vozidla. Zatriedenie ako kovové príchytky, kovanie a podobné výrobky do položky 8302 je preto vylúčené (pozri aj vysvetlivky HS k položke 8302, prvý odsek).
                  Zariadenie sa preto považuje za časť polohovateľného mechanizmu sedadla motorového vozidla.
                  Toto zariadenie sa preto zatrieďuje pod číselný znak KN 9401 90 80 ako ostatné časti sedadiel druhov používaných v motorových vozidlách.

         (1)  Obrázok slúži len na informačné účely.


title: Vykonávacie nariadenie Komisie (EÚ) č. 442/2013 zo 7. mája 2013 o zatriedení určitého tovaru do kombinovanej nomenklatúry

text:
               15.5.2013

               SK

               Úradný vestník Európskej únie

               L 130/15

         VYKONÁVACIE NARIADENIE KOMISIE (EÚ) č. 442/2013
   zo 7. mája 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je vhodné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2013

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Homogénna, nezrnitá, jemná pasta s korenistou vôňou a prevažne slanou, korenistou chuťou („Shiro miso“).
                  Zloženie výrobku (v % hmotnosti):

                              —

                              sójové bôby

                              43,

                              —

                              ryža

                              43,

                              —

                              soľ

                              12,

                              —

                              voda

                              2.

                        Pasta sa získava kvasením (pleseň Koji) zmesi sójových bôbov varených v pare a ryže varenej v pare.
                  Počas kvasenia vznikajú rôzne chute a výrobok sa používa ako prísada v tradičných japonských jedlách.

                  2103 90 90

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 2103, 2103 90 a 2103 90 90.
                  Výrobok sa pridáva do jedál na účely ich ochutenia, môže sa použiť vo veľkom množstve rôznych jedál a spĺňa charakteristiky nakladacích a koreniacich zmesí položky 2103.
                  Výrobok je prípravkom, ktorý ochucuje jedlo, ale nie je určený na samostatnú konzumáciu. Zatriedenie do položky 2008 je preto vylúčené [pozri aj vysvetlivky k harmonizovanému systému k položke 2103, (A), tretí odsek].
                  Keďže opis položky 2103 je špecifickejší, zatriedenie do položky 2106 ako potravinového prípravku inde nešpecifikovaného ani nezahrnutého je vylúčené.
                  Výrobok sa preto má zatriediť pod číselný znak KN 2103 90 90 ako ostatné nakladacie a koreniace zmesi.


title: Vykonávacie nariadenie Komisie (EÚ) 2017/1158 z 29. júna 2017, ktorým sa stanovujú vykonávacie technické predpisy, pokiaľ ide o postupy a spôsoby výmeny informácií príslušných orgánov s Európskym orgánom pre cenné papiere a trhy podľa článku 33 nariadenia Európskeho parlamentu a Rady (EÚ) č. 596/2014 (Text s významom pre EHP )

text:
                  30.6.2017

                  SK

                  Úradný vestník Európskej únie

                  L 167/22

            VYKONÁVACIE NARIADENIE KOMISIE (EÚ) 2017/1158
      z 29. júna 2017,
      ktorým sa stanovujú vykonávacie technické predpisy, pokiaľ ide o postupy a spôsoby výmeny informácií príslušných orgánov s Európskym orgánom pre cenné papiere a trhy podľa článku 33 nariadenia Európskeho parlamentu a Rady (EÚ) č. 596/2014
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 596/2014 zo 16. apríla 2014 o zneužívaní trhu (nariadenie o zneužívaní trhu) a o zrušení smernice Európskeho parlamentu a Rady 2003/6/ES a smerníc Komisie 2003/124/ES, 2003/125/ES a 2004/72/ES (1), a najmä na jeho článok 33 ods. 5,
      keďže:

                  (1)

                  Je vhodné stanoviť spoločné postupy a spôsoby, ktorými budú príslušné orgány predkladať informácie Európskemu orgánu pre cenné papiere a trhy (ESMA), pokiaľ ide o vyšetrovania, sankcie a opatrenia uvedené v článku 33 nariadenia (EÚ) č. 596/2014.

                  (2)

                  S cieľom uľahčiť komunikáciu medzi príslušnými orgánmi a orgánom ESMA a predchádzať pri predkladaní informácií zbytočným oneskoreniam alebo nepredloženiu informácií by každý príslušný orgán mal určiť kontaktné miesto osobitne určené na účely predkladania vyžadovaných informácií.

                  (3)

                  S cieľom zabezpečiť, aby orgán ESMA správne identifikoval a zaregistroval všetky vyžadované informácie týkajúce sa sankcií a opatrení, ktoré uložili príslušné orgány, by príslušné orgány mali na uvedený účel poskytovať podrobné a harmonizované informácie pomocou osobitných formulárov.

                  (4)

                  Informácie o vyšetrovaniach, ktoré sa majú poskytnúť orgánu ESMA, by mali byť konzistentné a porovnateľné, aby odzrkadľovali skutočné vyšetrovacie činnosti uskutočnené za daný rok na základe nariadenia o zneužívaní trhu. Informácie by preto mali zahŕňať len vyšetrovania, na ktorých sa príslušné orgány podieľali v priebehu referenčného obdobia.

                  (5)

                  Toto nariadenie vychádza z návrhu vykonávacích technických predpisov, ktoré Komisii predložil orgán ESMA.

                  (6)

                  Orgán ESMA nevykonal otvorené verejné konzultácie k návrhu vykonávacích technických predpisov, z ktorých vychádza toto nariadenie, ani neanalyzoval potenciálne súvisiace náklady a prínosy vyplývajúce zo zavedenia štandardných formulárov a postupov pre dotknuté príslušné orgány, keďže by to bolo neprimerané vzhľadom na ich rozsah a vplyv, berúc do úvahy, že vykonávacie technické predpisy by boli určené len príslušným vnútroštátnym orgánom členských štátov, a nie účastníkom trhu.

                  (7)

                  Orgán ESMA požiadal o stanovisko skupinu zainteresovaných strán v oblasti cenných papierov a trhov zriadenú v súlade s článkom 37 nariadenia Európskeho parlamentu a Rady (EÚ) č. 1095/2010 (2),

            PRIJALA TOTO NARIADENIE:
      Článok 1
      Vymedzenie pojmu
      Na účely tohto nariadenia sú „elektronické prostriedky“ elektronické zariadenia na spracovanie (vrátane digitálnej kompresie), uloženie a prenos dát pomocou káblových, rádiových a optických technológií či iných elektromagnetických prostriedkov.
      Článok 2
      Kontaktné miesta
      1.   Každý príslušný orgán určí jednotné kontaktné miesto na zasielanie informácií uvedených v článku 3 a na komunikáciu o akýchkoľvek otázkach súvisiacich s predkladaním uvedených informácií.
      2.   Príslušné orgány oznámia Európskemu orgánu pre cenné papiere a trhy (ESMA) kontaktné miesta určené v súlade s prvým pododsekom.
      3.   Orgán ESMA určí kontaktné miesto na prijímanie informácií stanovených v článkoch 3 a 4 a na komunikáciu o akýchkoľvek otázkach súvisiacich s prijímaním uvedených informácií.
      4.   Orgán ESMA uverejní kontaktné miesto uvedené v odseku 1 na svojom webovom sídle.
      Článok 3
      Ročné predkladanie súhrnných informácií
      1.   Príslušné orgány poskytnú orgánu ESMA informácie uvedené v článku 33 ods. 1 a 2 nariadenia (EÚ) č. 596/2014, a to náležitým vyplnením formulára uvedeného v prílohe I k tomuto nariadeniu.
      2.   Informácie uvedené v odseku 1 sa poskytujú orgánu ESMA každoročne najneskôr do 31. marca, pričom tieto informácie sa musia týkať všetkých uskutočnených vyšetrovaní a všetkých sankcií a opatrení uložených v priebehu predchádzajúceho kalendárneho roka.
      3.   Príslušné orgány poskytnú orgánu ESMA informácie uvedené v odseku 1 zabezpečenými elektronickými prostriedkami prenosu.
      4.   Orgán ESMA na účely prvého pododseku spresní a určí zabezpečené elektronické prostriedky, ktoré sa majú použiť. Uvedenými prostriedkami sa musí zabezpečiť, aby sa počas prenosu zachovala úplnosť, celistvosť a dôvernosť informácií.
      Článok 4
      Postupy a formuláre na podávanie správ
      1.   Príslušné orgány podávajú orgánu ESMA správu o sankciách a opatreniach uvedených v článku 33 ods. 3 nariadenia (EÚ) č. 596/2014 s použitím rozhraní v rámci systému informačných technológií a súvisiacej databázy, ktoré orgán ESMA zriadil na riadenie prijímania, uchovávania a uverejňovania informácií o uvedených sankciách a opatreniach.
      2.   Sankcie a opatrenia uvedené v odseku 1 sa orgánu ESMA predkladajú formou správy vo formáte stanovenom v prílohe II.
      Článok 5
      Zneplatnenie a aktualizácia správ
      1.   Ak chce príslušný orgán zneplatniť existujúcu správu, ktorú už predložil orgánu ESMA v súlade s článkom 4, existujúcu správu zruší a zašle novú správu.
      2.   Ak chce príslušný orgán aktualizovať existujúcu správu, ktorú už predložil orgánu ESMA v súlade s článkom 4, opätovne predloží správu s aktualizovanými informáciami.
      Článok 6
      Nadobudnutie účinnosti a uplatňovanie
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 29. júna 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 173, 12.6.2014, s. 1.

         (2)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).

         PRÍLOHA I

            Formulár na ročné predkladanie súhrnných a anonymných informácií týkajúcich sa všetkých uložených sankcií a opatrení a uskutočnených vyšetrovaní

         Text obrazu

            Súhrnné a anonymné informácie týkajúce sa uložených opatrení a sankcií a uskutočnených vyšetrovaní v súlade s článkami 30, 31 a 32 nariadenia (EÚ) č. 596/2014 v roku [rok]
            ODOSIELATEĽ:
            Členský štát:
            Príslušný orgán:
            Adresa:
            (Kontaktné údaje určeného kontaktného miesta)
            Meno:
            Telefón:
            E-mail:
            ADRESÁT:
            ESMA
            (Kontaktné údaje určeného kontaktného miesta)
            Meno:
            Telefón:
            E-mail:
            Vážená pani/vážený pán [uveďte príslušné meno],
            v súlade s článkom 33 ods. 1 a 2 nariadenia (EÚ) č. 596/2014 si Vám dovoľujem poskytnúť tieto súhrnné informácie týkajúce sa: —
            — všetkých správnych sankcií a opatrení, ktoré uložil [názov príslušného orgánu], v oddiele 1,
            — všetkých trestnoprávnych sankcií, ktoré uložili súdne orgány v [názov členského štátu], v oddiele 2, v náležitých prípadoch,
            — všetkých správnych vyšetrovaní, ktoré uskutočnil [názov príslušného orgánu], v oddiele 3,
            — všetkých vyšetrovaní trestných činov, ktoré uskutočnili súdne orgány v [názov členského štátu], v oddiele 4, v náležitých prípadoch.
            S pozdravom
            [podpis]

         Text obrazu

            ODDIEL 1: Uložené správne opatrenia a sankcie (prípadne vrátane rozhodnutí o urovnaní) počas obdobia, za ktoré sa podáva správa
            Počet opatrení a sankcií
            Počet osôb, ktorých sa týkajú dané opatrenia a sankcie
            Uložené (*)
            Uverejnené
            V procese odvolania
            Fyzické osoby
            Právnické osoby
            Správne opatrenia a sankcie spolu
            Počet opatrení a sankcií podľa druhu porušenia a povahy opatrenia/sankcie
            Peňažné sankcie
            (prípadne vrátane medzisúčtu pre vrátené prostriedky)
            Sankcie iné než peňažné
            Rozhodnutia o urovnaní
            (ak je to relevantné)
            V číslach (+)
            Súhrnná peňažná hodnota (*)
            V číslach (+)
            V číslach (+)
            Súhrnná peňažná hodnota (**)
            Pri zákazoch podľa článku 14 nariadenia (EÚ) č. 596/2014
            Pri zákazoch podľa článku 15 nariadenia (EÚ) č. 596/2014
            Pri iných porušeniach
            (+) Keďže opatrenia a sankcie sa môžu týkať viac než jedného porušenia, súčet počtu opatrení a sankcií v tejto tabuľke nemusí zodpovedať celkovému počtu opatrení alebo sankcií uvedených v kolónke „uložené“ v predchádzajúcej tabuľke.
            (*) Tento údaj sa týka sankcií a opatrení, ktoré sa príslušný orgán rozhodol uložiť.
            (**) Uveďte hodnotu v eurách alebo v národnej mene. Ak sa príslušné sankcie vzťahujú nielen na porušenia týkajúce sa príslušného článku nariadenia (EÚ) č. 596/2014, ale aj na iné ustanovenia, uveďte ku každej hodnote text „SÚHRNNÁ SUMA“.

         Text obrazu

            ODDIEL 2: Trestnoprávne sankcie uložené v priebehu obdobia, za ktoré sa podáva správa, v súlade s článkom 30 ods. 1 druhým pododsekom nariadenia (EÚ) č. 596/2014 (ak je to relevantné)
            (+) Keďže opatrenia a sankcie sa môžu týkať viac než jedného porušenia, súčet počtu opatrení a sankcií v tejto tabuľke nemusí zodpovedať celkovému počtu opatrení alebo sankcií uvedených v kolónke „uložené“ v predchádzajúcej tabuľke.
            (*) Tento údaj sa týka sankcií a opatrení, ktoré sa príslušný orgán rozhodol uložiť.
            (**) Uveďte hodnotu v eurách alebo v národnej mene. Ak sa príslušné sankcie vzťahujú nielen na porušenia týkajúce sa príslušného článku nariadenia (EÚ) č. 596/2014, ale aj na iné ustanovenia, uveďte ku každej hodnote text „SÚHRNNÁ SUMA“.
            Počet sankcií
            Počet osôb, ktorých sa týkajú dané sankcie
            Uložené (*)
            V procese odvolania
            Fyzické osoby
            Právnické osoby
            Trestnoprávne sankcie spolu
            Počet sankcií podľa druhu porušenia a povahy trestnoprávnej sankcie (+)
            Peňažné (**)
            Trest odňatia slobody
            Rozhodnutia o urovnaní
            Iný druh
            Pri zákazoch podľa článku 14 nariadenia (EÚ) č. 596/2014
            Pri zákazoch podľa článku 15 nariadenia (EÚ) č. 596/2014
            Pri iných porušeniach

         Text obrazu

            ODDIEL 3: Správne vyšetrovania uskutočnené počas obdobia, za ktoré sa podáva správa
            (+) Určité vyšetrovania sa môžu týkať viacerých porušení a viac než jednej osoby.
            Druh vyšetrovania
            Počet vyšetrovaní, ktoré prebiehali počas roka [rrrr] (+)
            Výsledok uzavretých vyšetrovaní
            Spolu
            Otvorené
            Uzavreté
            Začatie správneho vykonávacieho konania (vrátane rozhodnutí o urovnaní)
            Postúpenie orgánom činným v trestnom konaní
            Iné opatrenia (napr. zákazy)
            Uzavreté bez ďalších opatrení
            Pri zákazoch podľa článku 14 nariadenia (EÚ) č. 596/2014
            Pri zákazoch podľa článku 15 nariadenia (EÚ) č. 596/2014
            Pri iných druhoch porušení

         Text obrazu

            ODDIEL 4: Vyšetrovania trestných činov uskutočnené v priebehu obdobia, za ktoré sa podáva správa, v súlade s článkom 30 ods. 1 druhým pododsekom nariadenia (EÚ) č. 596/2014 (ak je to relevantné)
            (+) Určité vyšetrovania sa môžu týkať viacerých porušení a viac než jednej osoby.
            Druh vyšetrovania
            Počet vyšetrovaní, ktoré prebiehali počas roka [rrrr] (+)
            Výsledok uzavretých vyšetrovaní
            Spolu
            Otvorené
            Uzavreté
            Začatie trestného vykonávacieho konania (vrátane rozhodnutí o urovnaní)
            Uzavreté bez ďalších opatrení
            Iné opatrenia (napr. zákazy)
            Pri zákazoch podľa článku 14 nariadenia (EÚ) č. 596/2014
            Pri zákazoch podľa článku 15 nariadenia (EÚ) č. 596/2014
            Pri iných druhoch porušení

         PRÍLOHA II

            Formát oznamovania správnych alebo trestnoprávnych sankcií alebo iných správnych opatrení, ktoré boli sprístupnené verejnosti

                     Pole

                     Opis

                     Druh

                     Právny rámec

                     Skratka legislatívneho aktu Únie, podľa ktorého boli uložené správne alebo trestnoprávne sankcie alebo iné správne opatrenia.

                     Povinný údaj

                     Identifikátor sankcie

                     Identifikačný kód, ktorý pridelil príslušný orgán na účely oznamovania správnych alebo trestnoprávnych sankcií alebo iných správnych opatrení

                     Nepovinný údaj

                     Členský štát

                     Skratka členského štátu príslušného orgánu, ktorý oznamuje sankciu alebo opatrenie

                     Povinný údaj

                     Identifikátor subjektu

                     Identifikátor používaný na jednoznačnú identifikáciu právneho subjektu, ktorému bola uložená správna alebo trestnoprávna sankcia alebo iné správne opatrenie, ak je subjekt subjektom povoleným na základe právneho rámca smernice MiFID (1), smernice o PKIPCP (2) alebo smernice o správcoch AIF (3).

                     Nepovinný údaj (len pre právnické osoby)

                     Identifikačný kľúč orgánu

                     Identifikátor orgánu, ktorý oznamuje sankciu alebo opatrenie

                     Povinný údaj

                     Právny rámec subjektu

                     Skratka legislatívneho aktu Únie, ktorý sa vzťahuje na subjekt, ktorému bola uložená správna alebo trestnoprávna sankcia alebo iné správne opatrenia.

                     Nepovinný údaj (len pre právnické osoby)

                     Povaha sankcie

                     Informácie o tom, či je oznámená sankcia trestnoprávnou sankciou, správnou sankciou alebo správnym opatrením.

                     Povinný údaj (len v prípade sankcií)

                     Úplný názov subjektu

                     Úplný názov subjektu, ktorému sa ukladá sankcia, ak subjekt nie je povolený na základe právneho rámca smernice MiFID, smernice o PKIPCP alebo smernice o správcoch AIF.

                     Nepovinný údaj (len pre právnické osoby)

                     Celé meno osoby

                     Celé meno osôb, ktorým bola uložená správna alebo trestnoprávna sankcia alebo iné správne opatrenia.

                     Nepovinný údaj (len pre fyzické osoby)

                     Vnútroštátny príslušný orgán, ktorý ukladá sankcie

                     Skratka príslušného orgánu, ktorý uložil správne alebo trestnoprávne sankcie alebo iné správne opatrenia.

                     Povinný údaj

                     Voľný text

                     Znenie správnych alebo trestnoprávnych sankcií alebo iných správnych opatrení v národnom jazyku alebo v angličtine.

                     Povinný údaj

                     Voľný text

                     Znenie správnej sankcie alebo opatrenia v angličtine.

                     Nepovinný údaj

                     Dátum

                     Dátum uloženia správnej alebo trestnoprávnej sankcie alebo iného správneho opatrenia.

                     Povinný údaj

                     Dátum skončenia platnosti

                     Dátum, ku ktorému sa končí účinnosť správnej sankcie alebo opatrenia.

                     Nepovinný údaj

            (1)  Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (Ú. v. EÚ L 173, 12.6.2014, s. 349).

            (2)  Smernica Európskeho parlamentu a Rady 2009/65/ES z 13. júla 2009 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP) (Ú. v. EÚ L 302, 17.11.2009, s. 32).

            (3)  Smernica Európskeho parlamentu a Rady 2011/61/EÚ z 8. júna 2011 o správcoch alternatívnych investičných fondov a o zmene a doplnení smerníc 2003/41/ES a 2009/65/ES a nariadení (ES) č. 1060/2009 a (EÚ) č. 1095/2010 (Ú. v. EÚ L 174, 1.7.2011, s. 1).


title: Vykonávacie nariadenie Komisie (EÚ) 2015/515 z  25. marca 2015 , ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
               27.3.2015

               SK

               Úradný vestník Európskej únie

               L 82/12

         VYKONÁVACIE NARIADENIE KOMISIE (EÚ) 2015/515
   z 25. marca 2015,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa stanovili pravidlá uplatňovania systému dodatočných dovozných ciel a reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, z ktorých sa vychádza pri stanovovaní reprezentatívnych cien produktov v sektore hydinového mäsa a vajec a pre vaječný albumín, vyplýva, že reprezentatívne ceny na dovoz niektorých produktov treba zmeniť s prihliadnutím na cenové rozdiely podľa pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, malo by toto nariadenie nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. marca 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA

            „PRÍLOHA I

                        Číselný znak KN

                        Opis tovaru

                        Reprezentatívna cena
                        (v EUR/100 kg)

                        Zábezpeka podľa článku 3
                        (v EUR/100 kg)

                        Pôvod (1)

                        0207 12 10

                        Mrazené kuracie trupy označované ako ‚kurčatá 70 %‘

                        129,2

                        0

                        AR

                        0207 12 90

                        Mrazené kuracie trupy označované ako ‚kurčatá 65 %‘

                        150,9

                        0

                        AR

                        172,0

                        0

                        BR

                        0207 14 10

                        Mrazené vykostené kusy z hydiny druhu Gallus domesticus

                        322,8

                        0

                        AR

                        233,7

                        20

                        BR

                        352,4

                        0

                        CL

                        309,2

                        0

                        TH

                        0207 14 50

                        Mrazené kuracie prsia

                        218,8

                        0

                        BR

                        0207 14 60

                        Mrazené kuracie stehná

                        134,7

                        3

                        BR

                        0207 27 10

                        Mrazené vykostené morčacie kusy

                        370,9

                        0

                        BR

                        352,3

                        0

                        CL

                        1602 32 11

                        Nevarené prípravky z hydiny druhu Gallus domesticus

                        266,7

                        6

                        BR

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód ‚ZZ‘ znamená ‚iného pôvodu‘.“


title: Vykonávacie nariadenie Komisie (EÚ) č. 113/2014 zo 4. februára 2014 o zatriedení určitého tovaru do kombinovanej nomenklatúry

text:
               7.2.2014

               SK

               Úradný vestník Európskej únie

               L 38/20

      VYKONÁVACIE NARIADENIE KOMISIE (EÚ) č. 113/2014
   zo 4. februára 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení vydanej v súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. februára 2014

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Prístroj pravouhlého tvaru (tzv. vysokorýchlostná kamera) s rozmermi približne 12 × 12 × 11 cm pozostávajúci z objektívu a elektronických obvodov.
                  Obsahuje 2 GB dočasnú vnútornú pamäť s možnosťou dočasného uloženia obrázkov v sekvencii s maximálnou dĺžkou 1,54 sekundy pri 1 000 snímkach za sekundu (fps) v plnom rozlíšení. Zachytené obrázky sa pri vypnutí kamery stratia.
                  Pre ovládanie kamery a záznam obrázkov v stroji na automatické spracovanie údajov je potrebné pripojenie káblom k stroju na automatické spracovanie údajov.
                  Prístroj je vybavený snímačom CMOS s globálnou elektronickou uzávierkou, tiež označovanou ako „blesk s krátkymi zábleskami“ alebo „stroboskopické snímkovanie“.
                  Kamera je určená na zachytenie sekvencie obrázkov pri rýchlosti uzávierky od 60 až po 1 000 fps v plnom rozlíšení 1 024 × 1 024 pixelov alebo 109 500 fps v nižšom rozlíšení 128 × 16 pixelov. Zachytené obrázky možno prehliadať jednotlivo alebo prehrať ako video, napríklad spomalene.
                  Obrázky sa môžu analyzovať v laboratóriu alebo podobnom prostredí, napríklad na účely skúmania úkazov s vysokou rýchlosťou, ako sú nárazové testy automobilov.

                  8525 80 19

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8525, 8525 80 a 8525 80 19.
                  Dočasné uloženie v dočasnej pamäti sa nepovažuje za záznam v kamere, keďže obrázky sa pri vypnutí kamery stratia. Zatriedenie ako digitálne fotoaparáty podpoložky 8525 80 30 alebo ako kamkordéry iba na záznam obrazu a zvuku, snímaných televíznou kamerou podpoložky 8525 80 91 je preto vylúčené (pozri aj vysvetlivky k harmonizovanému systému k položke 8525, prvý a piaty odsek skupiny B).
                  Prístroj sa preto má zatriediť pod číselný znak KN 8525 80 19 ako ostatné televízne kamery (pozri aj vysvetlivky k harmonizovanému systému k položke 8525, štvrtý odsek skupiny B).


title: Vykonávacie nariadenie Komisie (EÚ) 2016/307 z 3. marca 2016, ktorým sa dvestoštyridsiaty tretíkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida

text:
               4.3.2016

               SK

               Úradný vestník Európskej únie

               L 58/45

         VYKONÁVACIE NARIADENIE KOMISIE (EÚ) 2016/307
   z 3. marca 2016,
   ktorým sa dvestoštyridsiaty tretíkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida (1), a najmä na jeho článok 7 ods. 1 písm. a) a článok 7a ods. 1,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 29. februára 2016 sankčný výbor Bezpečnostnej rady OSN (ďalej len „BR OSN“) rozhodol o pridaní jedenástich fyzických osôb a jedného subjektu do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.

               (3)

               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. marca 2016

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      Príloha I k nariadeniu (ES) č. 881/2002 sa mení takto:

                  1.

                  Pod nadpis „Fyzické osoby“ v prílohe I k nariadeniu (ES) č. 881/2002 sa dopĺňajú tieto záznamy:

                              a)

                                 „Abd Al-Baset Azzouz [alias a) Abdelbassed Azouz; b) Abdul Baset Azouz; c) AA (iniciály)]. Dátum narodenia: 7.2.1966. Miesto narodenia: Doma, Líbya. Štátna príslušnosť: Líbya. Číslo cestovného pasu: a) 223611 (číslo líbyjského pasu); b) C00146605 (číslo britského pasu). Adresa: Líbya (posledné známe miesto). Dátum zaradenia do zoznamu v zmysle článku 7d ods. 2 písm. i): 29.2.2016.“

                              b)

                                 „Gulmurod Khalimov. Dátum narodenia a) 14.5.1975; b) približne 1975. Miesto narodenia: a) Varzobská oblasť, Tadžikistan; b) Dušanbe, Tadžikistan. Štátna príslušnosť: Tadžikistan. Adresa: Sýrska arabská republika (od septembra 2015). Dátum zaradenia do zoznamu v zmysle článku 7d ods. 2 písm. i): 29.2.2016.“

                              c)

                                 „Nusret Imamovic (alias Nusret Sulejman Imamovic). Dátum narodenia: a) 26.9.1971; b) 26.9.1977. Štátna príslušnosť: Bosna a Hercegovina Pas č.: a) 349054 (číslo bosniansko-hercegovinského pasu); b) 3490054 (číslo bosniansko-hercegovinského pasu). Adresa: Sýrska arabská republika (od septembra 2015). Dátum zaradenia do zoznamu v zmysle článku 7d ods. 2 písm. i): 29.2.2016.“

                              d)

                                 „Muhannad Al-Najdi [alias a) 'Ali Manahi 'Ali al-Mahaydali al-'Utaybi; b) Ghassan al-Tajiki]. Dátum narodenia: 19.5.1984. Miesto narodenia: al-Duwadmi, Saudská Arábia. Štátna príslušnosť: Saudská Arábia. Dátum zaradenia do zoznamu v zmysle článku 7d ods. 2 písm. i): 29.2.2016.“

                              e)

                                 „Morad Laaboudi [alias a) Abu Ismail; b) Abu Ismail al-Maghribi]. Dátum narodenia: 26.2.1993. Miesto narodenia: Maroko. Štátna príslušnosť: Maroko. Číslo cestovného pasu: a) UZ6430184 (číslo marockého pasu); b) CD595054 (marocké národné identifikačné číslo). Adresa: Turecko. Dátum zaradenia do zoznamu v zmysle článku 7d ods. 2 písm. i): 29.2.2016.“

                              f)

                                 „Ali Musa Al-Shawakh [alias a) 'Ali Musa al-Shawagh; b) 'Ali Musa al-Shawagh; c) Ali al-Hamoud al-Shawakh; d) Ibrahim al-Shawwakh; e) Muhammad 'Ali al-Shawakh; f) Abu Luqman; g) Ali Hammud; h) Abdullah Shuwar al-Aujayd; i) Ali Awas; j) 'Ali Derwish; k) 'Ali al-Hamud; l) Abu Luqman al- Sahl; m) Abu Luqman al-Suri; n) Abu Ayyub]. Dátum narodenia: 1973. Miesto narodenia: dedina Sahl, provincia Raqqa, Sýrska arabská republika. Štátna príslušnosť: Sýrska arabská republika. Adresa: Sýrska arabská republika. Dátum zaradenia do zoznamu v zmysle článku 7d ods. 2 písm. i): 29.2.2016.“

                              g)

                                 „Hasan Al-Salahayn Salih Al-Sha'ari [alias a) Husayn al-Salihin Salih al-Sha'iri; b) Abu Habib al-Libi; c) Hasan Abu Habib]. Dátum narodenia: 1975. Miesto narodenia: Derna, Líbya. Štátna príslušnosť: Líbya. Číslo cestovného pasu: a) 542858 (číslo líbyjského pasu); (b) 55252 (líbyjské národné identifikačné číslo, vydané v Derna, Líbya). Adresa: Líbya. Dátum zaradenia do zoznamu v zmysle článku 7d ods. 2 písm. i): 29.2.2016.“

                              h)

                                 „Mounir Ben Dhaou Ben Brahim Ben Helal [alias a) Mounir Helel; b) Mounir Hilel; c) Abu Rahmah; d) Abu Maryam al-Tunisi]. Dátum narodenia: 10.5.1983. Miesto narodenia: Ben Guerdane, Tunisko. Štátna príslušnosť: Tunisko. Dátum zaradenia do zoznamu v zmysle článku 7d ods. 2 písm. i): 29.2.2016.“

                              i)

                                 „Mohammed Abdel-Halim Hemaida Saleh [alias a) Muhammad Hameida Saleh; b) Muhammad Abd-al-Halim Humaydah; c) Faris Baluchistan]. Dátum narodenia: a) 22.9.1988; b) 22.9.1989. Miesto narodenia: Alexandria, Egypt. Štátna príslušnosť: Egypt. Adresa: Egypt. Dátum zaradenia do zoznamu v zmysle článku 7d ods. 2 písm. i): 29.2.2016.“

                              j)

                                 „Salim Benghalem. Dátum narodenia: 6.7.1980. Miesto narodenia: Bourg la Reine, Francúzsko. Štátna príslušnosť: Francúzsko. Adresa: Sýrska arabská republika (od septembra 2015). Dátum zaradenia do zoznamu v zmysle článku 7d ods. 2 písm. i): 29.2.2016.“

                              k)

                                 „Abu Ubaydah Yusuf Al-Anabi [alias a) Abou ObeJda Youssef AI-Annabi; b) Abu- Ubaydah Yusuf Al-lnabi; c) Mebrak Yazid; d) Youcef Abu Obeida; e) Mibrak Yazid; f) Yousif Abu Obayda Yazid; g) Yazid Mebrak; h) Yazid Mabrak; i) Yusuf Abu Ubaydah; j) Abou Youcef]. Dátum narodenia: 7.2.1969. Miesto narodenia: Annaba, Alžírsko. Štátna príslušnosť: Alžírsko. Adresa: Alžírsko. Ďalšie informácie: Je k dispozícii fotografia na zaradenie do osobitného oznámenia Bezpečnostnej rady OSN – INTERPOLU. Dátum zaradenia do zoznamu v zmysle článku 7d ods. 2 písm. i): 29.2.2016.“

                  2.

                  Pod nadpis „Právnické osoby, skupiny a subjekty“ sa dopĺňa tento záznam:
                  „Harakat Sham Al-Islam [alias a) Haraket Sham al-Islam; b) Sham al- Islam; c) Sham al-Islam Movement]. Adresa: Sýrska arabská republika Dátum zaradenia do zoznamu v zmysle článku 7d ods. 2 písm. i): 29.2.2016.“


title: Vykonávacie nariadenie Komisie (EÚ) č. 533/2012 z  21. júna 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               22.6.2012

               SK

               Úradný vestník Európskej únie

               L 163/7

         VYKONÁVACIE NARIADENIE KOMISIE (EÚ) č. 533/2012
   z 21. júna 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. júna 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  TR

                  41,0

                  ZZ

                  41,0

                  0707 00 05

                  MK

                  18,0

                  TR

                  103,2

                  ZZ

                  60,6

                  0709 93 10

                  TR

                  98,8

                  ZZ

                  98,8

                  0805 50 10

                  AR

                  85,2

                  TR

                  91,2

                  UY

                  109,5

                  ZA

                  100,4

                  ZZ

                  96,6

                  0808 10 80

                  AR

                  118,9

                  BR

                  90,9

                  CH

                  68,9

                  CL

                  99,5

                  NZ

                  121,9

                  US

                  162,8

                  UY

                  61,6

                  ZA

                  101,8

                  ZZ

                  103,3

                  0809 10 00

                  IL

                  705,0

                  TR

                  217,1

                  ZZ

                  461,1

                  0809 29 00

                  TR

                  401,1

                  ZZ

                  401,1

                  0809 40 05

                  ZA

                  249,8

                  ZZ

                  249,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 8/2013 z  8. januára 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               9.1.2013

               SK

               Úradný vestník Európskej únie

               L 4/38

         VYKONÁVACIE NARIADENIE KOMISIE (EÚ) č. 8/2013
   z 8. januára 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. januára 2013

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  51,1

                  MA

                  59,2

                  TN

                  81,0

                  TR

                  102,6

                  ZZ

                  73,5

                  0707 00 05

                  EG

                  191,6

                  TR

                  129,7

                  ZZ

                  160,7

                  0709 93 10

                  MA

                  84,0

                  TR

                  133,7

                  ZZ

                  108,9

                  0805 10 20

                  EG

                  68,6

                  MA

                  60,9

                  TR

                  68,9

                  ZA

                  50,5

                  ZZ

                  62,2

                  0805 20 10

                  MA

                  78,5

                  ZZ

                  78,5

                  0805 20 30, 0805 20 50, 0805 20 70, 0805 20 90

                  IL

                  79,1

                  MA

                  101,4

                  TR

                  83,8

                  ZZ

                  88,1

                  0805 50 10

                  TR

                  78,8

                  ZZ

                  78,8

                  0808 10 80

                  CA

                  164,3

                  CN

                  86,7

                  MK

                  31,3

                  US

                  200,2

                  ZZ

                  120,6

                  0808 30 90

                  CN

                  60,7

                  US

                  144,2

                  ZZ

                  102,5

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/248 zo 17. decembra 2015, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie a distribúciu ovocia a zeleniny, spracovaného ovocia a zeleniny a výrobkov z banánov v rámci programu podpory konzumácie ovocia a zeleniny v školách a ktorým sa stanovuje orientačné pridelenie finančných prostriedkov na uvedenú pomoc

text:
               23.2.2016

               SK

               Úradný vestník Európskej únie

               L 46/8

         VYKONÁVACIE NARIADENIE KOMISIE (EÚ) 2016/248
   zo 17. decembra 2015,
   ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie a distribúciu ovocia a zeleniny, spracovaného ovocia a zeleniny a výrobkov z banánov v rámci programu podpory konzumácie ovocia a zeleniny v školách a ktorým sa stanovuje orientačné pridelenie finančných prostriedkov na uvedenú pomoc
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 25,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (2), a najmä na jeho článok 62 ods. 2 písm. a) až d) a článok 64 ods. 7 písm. a),
   so zreteľom na nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (3), a najmä na jeho článok 5 ods. 2 druhý pododsek,
   keďže:

               (1)

               Nariadením (EÚ) č. 1308/2013 sa nahradilo nariadenie Rady (ES) č. 1234/2007 (4) a stanovujú sa ním nové pravidlá týkajúce sa programu podpory konzumácie ovocia a zeleniny v školách (ďalej len „program“). Takisto sa v ňom Komisia splnomocňuje na prijímanie delegovaných a vykonávacích aktov v tejto súvislosti. S cieľom zaručiť bezproblémové fungovanie programu v novom právnom rámci sa musia prostredníctvom takýchto aktov prijať určité pravidlá. Týmito aktmi by sa malo nahradiť nariadenie Komisie (ES) č. 288/2009 (5), ktoré sa zrušuje delegovaným nariadením (EÚ) 2016/247 (6).

               (2)

               V súlade s článkom 23 ods. 2 nariadenia (EÚ) č. 1308/2013 členské štáty, ktoré sa chcú na tomto programe zúčastniť, vypracujú najprv stratégiu jeho vykonávania. Na účely vyhodnotenia vykonávania programu by sa mali vymedziť prvky stratégie.

               (3)

               V záujme dobrého administratívneho a rozpočtového riadenia by členské štáty vykonávajúce program mali každoročne požiadať o pomoc Únie, pričom by sa mal vymedziť obsah takejto žiadosti.

               (4)

               Mal by sa určiť obsah a frekvencia žiadostí o pomoc podávaných žiadateľmi o pomoc, ako aj pravidlá ich podávania. Okrem toho je potrebné spresniť, aké podklady sú potrebné na podporu žiadostí o pomoc. Mali by sa stanoviť aj sankcie, ktoré má uplatňovať príslušný orgán v prípade neskorého podania žiadosti o pomoc.

               (5)

               Okrem toho treba ďalej objasniť podmienky vyplácania pomoci s cieľom zohľadniť rozdiel medzi pomocou na dodávanie a distribúciu výrobkov a pomocou na vykonávanie monitorovania, hodnotenia, propagácie a sprievodných opatrení. Mal by sa spresniť obsah dokumentácie potrebnej na podporu každej žiadosti o vyplatenie pomoci.

               (6)

               Členské štáty by na účely posúdenia účinnosti programu mali Komisii oznámiť výsledky a zistenia svojho monitorovania a hodnotenia programu. V záujme zrozumiteľnosti je vhodné určiť termín predloženia hodnotiacej správy a oznámenia výsledkov monitorovania Komisii. Komisia by predmetné dokumenty mala zverejniť.

               (7)

               Na ochranu finančných záujmov Únie by sa mali prijať primerané kontrolné opatrenia slúžiace na zamedzenie nezrovnalostiam a podvodom. Tieto kontrolné opatrenia by mali zahŕňať úplné administratívne kontroly doplnené o kontroly na mieste. V súvislosti s takými kontrolnými opatreniami by sa mal špecifikovať ich rozsah, obsah, načasovanie a podávanie správ o nich s cieľom zabezpečiť spravodlivý a jednotný prístup v jednotlivých členských štátoch s ohľadom na rozdielnu implementáciu programu v nich.

               (8)

               Neoprávnene vyplatené sumy by sa mali vymáhať v súlade s vykonávacím nariadením Komisie (EÚ) č. 809/2014 (7).

               (9)

               V súlade s článkom 23 ods. 10 nariadenia (EÚ) č. 1308/2013 musí byť verejnosť dostatočne informovaná o tom, že Únia finančne prispieva na program. Okrem ustanovení týkajúcich sa plagátu, ktoré sa uvádzajú v delegovanom nariadení (EÚ) 2016/247, je vhodné stanoviť pravidlá týkajúce sa propagácie programu a používania emblému Únie. Zároveň je vhodné na istý obmedzený čas umožniť prechodne používať v súčasnosti využívané plagáty a iné nástroje slúžiace na propagáciu.

               (10)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Rozsah pôsobnosti a vymedzenie pojmov
   1.   V tomto nariadení sa stanovujú pravidlá uplatňovania nariadení (EÚ) č. 1308/2013 a (EÚ) č. 1370/2013, pokiaľ ide o pomoc Únie na dodávanie a distribúciu ovocia a zeleniny, spracovaného ovocia a zeleniny a výrobkov z banánov (ďalej len „výrobky“) deťom, a na určité súvisiace náklady v rámci programu podpory konzumácie ovocia a zeleniny v školách uvedeného v článku 23 nariadenia (EÚ) č. 1308/2013 (ďalej len „program“).
   2.   Na účely programu je „školský rok“ obdobie od 1. augusta do 31. júla nasledujúceho roka.
   Článok 2
   Stratégia členských štátov
   1.   Súčasťou stratégie členského štátu v zmysle článku 23 ods. 2 nariadenia (EÚ) č. 1308/2013 a článku 2 delegovaného nariadenia (EÚ) 2016/247 sú aspoň tieto prvky:

               a)

               zemepisná a administratívna úroveň, na ktorej sa bude program realizovať;

               b)

               trvanie stratégie;

               c)

               informácie (v prípade ich dostupnosti) o úrovni spotreby príslušných výrobkov;

               d)

               operačné ciele stratégie v rámci daného programu a čiastkové ciele, ktoré treba dosiahnuť;

               e)

               opatrenia zavedené na zabezpečenie pridanej hodnoty programu, a to v prípade predĺženia alebo zefektívnenia súčasného vnútroštátneho programu podpory konzumácie ovocia a zeleniny v školách prostredníctvom využívania finančných prostriedkov Únie;

               f)

               odhad rozpočtu alebo jeho percentuálneho podielu v súvislosti s hlavnými prvkami programu;

               g)

               cieľová skupina;

               h)

               zoznam výrobkov, ktoré sa v rámci programu budú dodávať;

               i)

               ciele a obsah sprievodných opatrení;

               j)

               opis spôsobu zapojenia príslušných zainteresovaných strán;

               k)

               informácie o opatreniach slúžiacich na distribúciu výrobkov a o postupoch týkajúcich sa výberu dodávateľov;

               l)

               opatrenia podniknuté na účely propagácie poskytovania pomoci zo strany Únie, a to vrátane propagácie pravidelného školského stravovania (v prípade realizovateľnosti v rámci danej stratégie), ako aj propagácie výrobkov finančne podporovaných v rámci programu;

               m)

               uplatňovaná štruktúra a forma v súvislosti s monitorovaním a hodnotením programu v súlade s článkom 8 delegovaného nariadenia (EÚ) 2016/247 a kontrolami stanovenými v článkoch 7 a 8 tohto nariadenia.

         2.   Komisia uverejňuje stratégie členských štátov.
   Článok 3
   Žiadosť o pomoc podávaná členskými štátmi
   Členské štáty podávajú žiadosti o pomoc týkajúce sa budúceho školského roka do 31. januára každého roka. Žiadosti o poskytnutie pomoci musia obsahovať tieto údaje:

               a)

               orientačné pridelenie pomoci uvedené v prílohe;

               b)

               požadovaná suma, ak nie je vôľa využiť celú sumu orientačne pridelených prostriedkov;

               c)

               vôľa využiť väčší objem pomoci, ako sú orientačne pridelené prostriedky a maximálna dodatočná požadovaná suma v prípade dostupnosti dodatočne pridelených prostriedkov;

               d)

               celková požadovaná suma.

         Sumy uvedené v tomto článku sa vyjadrujú v eurách.
   Článok 4
   Žiadosti o pomoc podávané žiadateľmi o pomoc
   1.   Členské štáty určia formu, obsah a frekvenciu žiadostí o pomoci v súlade so svojou stratégiou a pravidlami stanovenými v odsekoch 2 až 7.
   2.   Žiadosti o pomoc týkajúce sa dodávania a distribúcie výrobkov musia obsahovať aspoň tieto informácie:

               a)

               množstvá distribuovaných výrobkov;

               b)

               názov a adresa alebo identifikačné číslo vzdelávacieho zariadenia alebo orgánu školstva, ktorému boli distribuované predmetné množstvá;

               c)

               počet detí, ktoré pravidelne navštevujú príslušné vzdelávacie zariadenie oprávnené prijímať výrobky patriace do programu počas obdobia, na ktoré sa vzťahuje žiadosť o pomoc.

         3.   Žiadosti o pomoc týkajúce sa dodávania a distribúcie výrobkov sa vzťahujú na obdobie najviac piatich mesiacov.
   4.   Žiadosti o pomoc sa podávajú do troch mesiacov od konca obdobia, na ktoré sa vzťahujú.
   5.   Žiadosti o pomoc týkajúce sa hodnotiacej správy uvedenej v článku 6 ods. 2 je nutné podať do jedného mesiaca odo dňa predloženia predmetnej správy, ako sa uvádza v danom odseku.
   6.   Ak sa lehota uvedená v odsekoch 4 a 5 prekročí o menej ako 60 dní, pomoc sa síce vyplatí, zníži sa však takto:

               a)

               o 5 %, ak dôjde k prekročeniu lehoty o 1 až 30 dní;

               b)

               o 10 %, ak dôjde k prekročeniu lehoty o 31 až 60 dní.

         Ak sa lehota prekročí o viac ako 60 dní, pomoc sa ďalej zníži o 1 % za každý dodatočný deň, ktoré sa vypočíta z objemu zostatku.
   7.   Sumy, ktoré sú predmetom žiadostí, sa podložia dokumentáciou, v ktorej sa uvádza cena dodaných výrobkov, materiálov alebo služieb, spolu s príjmovým dokladom alebo dokladom o úhrade alebo iným rovnocenným dokladom. Členské štáty spresnia dokumenty, ktoré sa musia predložiť na podporu žiadosti o pomoc.
   V prípade žiadostí o pomoc, ktoré sa týkajú monitorovania, hodnotenia, propagácie a sprievodných opatrení, musí dokumentácia obsahovať rozpis finančných prostriedkov podľa činnosti, ako aj podrobné údaje o súvisiacich nákladoch.
   Článok 5
   Platba pomoci
   1.   Pomoc týkajúca sa dodávania a distribúcie výrobkov sa vyplatí len:

               a)

               na základe predloženia potvrdenia o skutočne dodaných a distribuovaných množstvách alebo

               b)

               na základe správy o inšpekcii vykonanej príslušným orgánom pred konečnou platbou pomoci, kde sa konštatuje, že došlo k splneniu podmienok na platbu alebo

               c)

               v prípade, že to členský štát povolí, na základe predloženia alternatívneho dôkazu o úhrade množstiev dodaných a distribuovaných na účely programu.

         2.   Pomoc týkajúca sa monitorovania, hodnotenia, propagácie a sprievodných opatrení sa vyplatí až po dodaní príslušných materiálov alebo služieb a na základe predloženia príslušnej dokumentácie vyžadovanej príslušnými orgánmi členských štátov.
   3.   Príslušný orgán vyplatí pomoc do troch mesiacov odo dňa podania žiadosti o pomoc.
   Článok 6
   Monitorovanie a hodnotenie
   1.   Pri monitorovaní v zmysle článku 8 ods. 1 delegovaného nariadenia (EÚ) 2016/247 sa vychádza z údajov vyplývajúcich z povinností týkajúcich sa riadenia a kontroly, ako aj údajov, ktoré sa uvádzajú v článkoch 4 a 5 tohto nariadenia.
   Členské štáty oznamujú Komisii výsledky monitorovania do 30. novembra po ukončení príslušného školského roka.
   2.   Členské štáty predkladajú Komisii hodnotiacu správu, ktorá obsahuje výsledky hodnotenia stanoveného v článku 8 ods. 2 delegovaného nariadenia (EÚ) 2016/247 za predchádzajúce obdobie vykonávania programu v trvaní piatich školských rokov, a to do 1. marca roka, ktorý nasleduje po konci tohto obdobia.
   Prvá hodnotiaca správa sa predkladá k 1. marcu 2017 alebo pred týmto termínom.
   3.   Komisia zverejní výsledky monitorovania členských štátov, ako aj ich hodnotiace správy.
   Článok 7
   Administratívne kontroly
   1.   Členské štáty prijmú všetky potrebné opatrenia na zabezpečenie súladu s týmto nariadením. Uvedené opatrenia zahŕňajú administratívnu kontrolu všetkých žiadostí o pomoc.
   2.   Súčasťou administratívnych kontrol, ktoré sa vykonávajú v súvislosti s pomocou poskytovanou na účely dodávania a distribúcie výrobkov, je preskúmanie podkladovej dokumentácie týkajúcej sa dodávky a distribúcie výrobkov v zmysle vymedzenia tejto dokumentácie členskými štátmi.
   Súčasťou administratívnych kontrol, ktoré sa vykonávajú v súvislosti s pomocou poskytovanou na účely monitorovania, hodnotenia, propagácie a sprievodných opatrení, je overenie dodania materiálov a služieb a pravdivosti vykazovaných výdavkov.
   3.   V prípade pomoci, ktorá sa týka dodávania a distribúcie výrobkov, ako aj sprievodných opatrení, sa administratívne kontroly doplnia o kontroly na mieste v súlade s článkom 8.
   Článok 8
   Kontroly na mieste
   1.   V prípade pomoci týkajúcej sa dodávok a distribúcie výrobkov sa vykonávajú kontroly na mieste, ktorých súčasťou je predovšetkým overenie:

               a)

               záznamov uvedených v článku 6 ods. 2 delegovaného nariadenia (EÚ) 2016/247 vrátane finančných záznamov, ako sú faktúry za nákup a predaj alebo bankové výpisy;

               b)

               využívania výrobkov v súlade s týmto nariadením.

         2.   Kontroly na mieste sa vykonávajú za každý školský rok. Vzťahujú sa na činností podniknuté v priebehu predchádzajúcich dvanástich mesiacov.
   Kontroly na mieste sa môžu uskutočňovať počas vykonávania sprievodných opatrení.
   3.   Celkový počet kontrol na mieste sa vzťahuje najmenej na 5 % pomoci distribuovanej na vnútroštátnej úrovni a najmenej na 5 % všetkých žiadateľov o pomoc, ktorí sa zaoberajú dodávkou a distribúciou výrobkov a sprievodnými opatreniami.
   V prípade, že počet žiadateľov je v danom členskom štáte nižší ako sto, kontroly na mieste sa vykonávajú v priestoroch najmenej piatich žiadateľov.
   V prípade, že počet žiadateľov je v danom členskom štáte nižší ako päť, kontroly na mieste sa vykonávajú v priestoroch všetkých žiadateľov.
   Ak žiadateľ, ktorý nie je vzdelávacím zariadením, žiada o pomoc týkajúcu sa dodávania a distribúcie výrobkov, kontroly na mieste uskutočňované v priestoroch daného žiadateľa sa doplnia o kontroly na mieste v priestoroch najmenej dvoch vzdelávacích zariadení alebo najmenej 1 % vzdelávacích zariadení zaznamenaných žiadateľom v súlade s článkom 6 ods. 2 delegovaného nariadenia (EÚ) 2016/247, podľa toho, ktorá hodnota je vyššia.
   Ak žiadateľ žiada o pomoc týkajúcu sa sprievodných opatrení, kontroly na mieste v priestoroch žiadateľa sa môžu na základe analýzy rizika nahradiť kontrolami na mieste v priestoroch, kde sa vykonávajú sprievodné opatrenia. Na základe analýzy rizika členské štáty určia úroveň týchto kontrol na mieste.
   4.   Príslušný orgán vyberie na základe analýzy rizika žiadateľov, ktorí budú podrobení kontrolám na mieste.
   Na tento účel príslušný orgán náležite zohľadní najmä:

               a)

               rôzne zemepisné oblasti;

               b)

               opakovaný charakter chýb a zistenia kontrol vykonaných v minulých rokoch;

               c)

               výšku žiadanej podpory;

               d)

               typ žiadateľa;

               e)

               typ sprievodného opatrenia, ak existuje.

         5.   Kontrolu možno ohlásiť vopred za predpokladu, že sa tým neohrozí účel kontroly, a to v lehote striktne obmedzenej na nevyhnutné minimum.
   6.   Príslušný kontrolný orgán vypracuje v súvislosti s každou kontrolou na mieste správu o kontrole. V správe sa presne uvedú jednotlivé kontrolované položky.
   Správa o kontrole pozostáva z týchto častí:

               a)

               všeobecná časť obsahujúca tieto informácie: (podľa potreby)

                           i)

                           uplatňovaná stratégia programu, príslušné obdobie, kontrolované žiadosti o pomoc, množstvá výrobkov, zúčastnené vzdelávacie zariadenia, odhad počtu detí, na ktoré sa pomoc vyplatila (na základe dostupných údajov), a príslušný finančný objem;

                           ii)

                           mená zúčastnených zodpovedných osôb;

               b)

               časť, v ktorej sú samostatne opísané vykonané kontroly a ktorá obsahuje najmä tieto informácie:

                           i)

                           skontrolované dokumenty;

                           ii)

                           charakter a rozsah vykonaných kontrol;

                           iii)

                           poznámky a zistenia.

         7.   Členské štáty Komisii oznámia vykonané kontroly na mieste a príslušné zistenia do 30. novembra po ukončení školského roka.
   Článok 9
   Vymáhanie neoprávnene vyplatených súm
   Na účely vymáhania neoprávnene vyplatených súm sa mutatis mutandis uplatňuje článok 7 vykonávacieho nariadenia Komisie (ES) č. 809/2014.
   Článok 10
   Propagovanie finančného príspevku Únie k programu
   1.   V prípade, že sa členský štát rozhodne nevyužiť plagát uvedený v článku 10 delegovaného nariadenia (EÚ) 2016/247, vo svojej stratégii jasne vysvetlí, akým spôsobom bude verejnosť informovať o finančnom príspevku Únie na svoj program konzumácie ovocia a zeleniny v školách.
   2.   Je nevyhnutné, aby sa v rámci komunikačných prostriedkov a propagačných opatrení, ktoré sa uvádzajú v článku 4 ods. 1 písm. b) bode ii) delegovaného nariadenia (EÚ) 2016/247, v maximálnej možnej miere vyobrazovala európska vlajka a uvádzala sa zmienka o úniovom „Programe podpory konzumácie ovocia a zeleniny v školách“ alebo skratka tohto názvu, ako aj zmienka o finančnej podpore zo strany Únie.
   3.   Je nevyhnutné, aby sa v rámci nástrojov a vzdelávacích materiálov využívaných pri sprievodných opatreniach, ktoré sa uvádzajú v článku 4 ods. 1 písm. b) bode iii) delegovaného nariadenia (EÚ) 2016/247, v maximálnej možnej miere vyobrazovala európska vlajka a uvádzala sa zmienka o úniovom „Programe podpory konzumácie ovocia a zeleniny v školách“ alebo skratka tohto názvu, ako aj zmienka o finančnej podpore zo strany Únie.
   4.   Odkazy na finančný príspevok Únie musia byť viditeľné aspoň v takej miere ako odkazy na príspevky iných súkromných alebo verejných subjektov, ktoré podporujú program konzumácie ovocia a zeleniny v školách v danom členskom štáte.
   5.   Členské štáty môžu naďalej využívať existujúce zásoby plagátov a iných propagačných nástrojov vytlačených pred 26. februárom 2016 v súlade s nariadením (ES) č. 288/2009.
   Článok 11
   Oznámenia
   Oznámenia členských štátov Komisii stanovené v tomto nariadení sa podávajú v súlade s nariadením Komisie (ES) č. 792/2009 (8).
   Článok 12
   Nadobudnutie účinnosti a uplatňovanie
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa na pomoc na školský rok 2016/2017 a nasledujúce školské roky.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 347, 20.12.2013, s. 549.

      (3)  Ú. v. EÚ L 346, 20.12.2013, s. 12.

      (4)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).

      (5)  Nariadenie Komisie (ES) č. 288/2009 zo 7. apríla 2009, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o pomoc Spoločenstva pri poskytovaní ovocia a zeleniny, spracovaného ovocia a zeleniny a výrobkov z banánov deťom vo vzdelávacích zariadeniach v rámci programu podpory konzumácie ovocia v školách (Ú. v. EÚ L 94, 8.4.2009, s. 38).

      (6)  Delegované nariadenie Komisie (EÚ) 2016/247 zo 17. decembra 2015, ktorým sa dopĺňa nariadenie Európskeho parlamentu a Rady (EÚ) č. 1308/2013 v súvislosti s pomocou Únie na dodávanie a distribúciu ovocia a zeleniny, spracovaného ovocia a zeleniny a výrobkov z banánov v rámci programu podpory konzumácie ovocia a zeleniny v školách (pozri stranu 1 tohto úradného vestníka).

      (7)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69).

      (8)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).

      PRÍLOHA

         Orientačné rozdelenie pomoci Únie na členský štát

                  Členský štát

                  Miera spolufinancovania (%)

                  Deti od 6 do 10 rokov – absolútne hodnoty

                  EUR

                  Rakúsko

                  75

                  406 322

                  2 239 273

                  Belgicko

                  75

                  611 450

                  3 369 750

                  Bulharsko

                  90

                  316 744

                  2 094 722

                  Chorvátsko

                  90

                  205 774

                  1 360 845

                  Cyprus

                  75

                  44 823

                  290 000

                  Česká republika

                  88

                  480 495

                  3 124 660

                  Dánsko

                  75

                  328 182

                  1 808 638

                  Estónsko

                  90

                  66 436

                  439 361

                  Fínsko

                  75

                  290 308

                  1 599 911

                  Francúzsko

                  76

                  4 051 279

                  22 500 145

                  Nemecko

                  75

                  3 575 991

                  19 707 575

                  Grécko

                  81

                  529 648

                  3 143 600

                  Maďarsko

                  86

                  482 160

                  3 031 022

                  Írsko

                  75

                  319 126

                  1 758 729

                  Taliansko

                  80

                  2 853 098

                  16 719 794

                  Lotyšsko

                  90

                  95 861

                  633 957

                  Litva

                  90

                  136 285

                  901 293

                  Luxembursko

                  75

                  29 473

                  290 000

                  Malta:

                  75

                  19 511

                  290 000

                  Holandsko

                  75

                  986 118

                  5 434 576

                  Poľsko

                  88

                  1 802 733

                  11 645 350

                  Portugalsko

                  85

                  527 379

                  3 284 967

                  Rumunsko

                  89

                  1 054 185

                  6 869 985

                  Slovensko

                  89

                  262 703

                  1 709 502

                  Slovinsko

                  83

                  91 095

                  554 291

                  Španielsko

                  75

                  2 337 457

                  12 939 604

                  Švédsko

                  75

                  518 322

                  2 856 514

                  Spojené kráľovstvo

                  76

                  3 494 635

                  19 401 935

                     EÚ-28

                     79

                     25 917 593

                     150 000 000